ddrg/super_eurlex huggingface dataset:
Úradný vestník L 028 , 02/02/1991 S. 0022 - 0022

Fínske špeciálne vydanie: Kapitola 3 Zväzok 36 S. 0123

Švédske špeciálne vydanie: Kapitola 3 Zväzok 36 S. 0123



Nariadenie Komisie (EHS) č. 269/91 z 1. februára 1991, ktorým sa stanovujú vykonávacie pravidlá pre štandardné čiastky použité na financovanie výdavkov v súvislosti s verejným skladovaním KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1676/85 z 11. júna 1985 o hodnote zúčtovacej jednotky a prepočítavacích kurzov, ktoré sa majú používať na účely Spoločnej poľnohospodárskej politiky [1], naposledy zmenené a doplnené nariadením (EHS) č. 2205/90 [2], najmä na článok 5 odsek 3, so zreteľom na nariadenie Komisie (EHS) č. 1883/78 z 2. augusta 1978, ktoré ustanovuje všeobecné pravidlá financovania intervencií Záručnou sekciou Európskeho poľnohospodárskeho usmerňovacieho a záručného fondu (EPUZF) [3], naposledy zmenené a doplnené nariadením (EHS) č. 787/89 [4], osobitne na druhý odsek článku 6, keďže nariadenie Rady (EHS) č. 1676/85 [5], naposledy zmenené a doplnené nariadením (EHS) č. 3609/90 [6], stanovilo výmenné kurzy, ktoré sa majú používať pre štandardné čiastky uvedené v článku 6 nariadenia (EHS) č. 1883/78; keďže sa predpokladá, že rozhodujúca skutočnosť určujúca sadzby, ktoré sa použijú, by sa mala nastať v prvý deň finančného roku Záručnej sekcie EPUZF; keďže však rozhodnutie Rady o poľnohospodárskych prepočítavacích kurzoch pre finančný rok 1991 bolo urobené po jeho začiatku; keďže následkom toho rozhodujúca skutočnosť pre finančný rok 1991 musí byť presne určená; keďže z hľadiska zmien, ktoré boli urobené v druhej metóde určenia uvedených štandardných čiastok, by tieto mali byť vyplatené v plnej výške; keďže opatrenia ustanovené v tomto nariadení sú v súlade so stanoviskom Výboru EPUZF, PRIJALA TOTO NARIADENIE: Článok 1 Do nariadenia Komisie (EHS) č. 1643/89 [7] sa vkladá tento článok: "Článok 1a Štandardné čiastky sa prepočítajú na národnú menu s použitím poľnohospodárskeho prepočítavacieho kurzu uplatniteľného v prvý deň finančného roku Záručnej sekcie EPUZF, v súvislosti s výdavkami verejného skladovania. Na finančný rok 1991 však použije ten poľnohospodársky prepočítavací kurz, ktorý sa uplatňuje 17. decembra 1990." Článok 2 Článok 2 nariadenia Komisie (EHS) č. 1730/86 z 3. júna 1986 o určitých podrobných pravidlách pre financovanie intervencií Záručnou sekciou EPUZF [8] sa týmto vypúšťa s účinnosťou od 1. októbra 1990. Článok 3 Toto nariadenie nadobúda účinnosť tretí deň nasledujúci po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 1. februára 1991 Za Komisiu Ray Mac Sharry člen Komisie [1] Ú. v. ES L 164, 24.6.1985, s. 1 [2] Ú. v. ES L 201, 31.7.1990, s. 9 [3] Ú. v. ES L 216, 5.8.1978, s. 1 [4] Ú. v. ES L 85, 30.3.1989, s. 1 [5] Ú. v. ES L 164, 24.6.1985, s. 11 [6] Ú. v. ES L 351, 15.12.1990, s. 1 [7] Ú. v. ES L 162, 13.6.1989, s. 12 [8] Ú. v. ES L 150, 4.6.1986, s. 14 --------------------------------------------------
Úradný vestník L 321 , 23/11/1991 S. 0023 - 0023

Fínske špeciálne vydanie: Kapitola 2 Zväzok 8 S. 0100

Švédske špeciálne vydanie: Kapitola 2 Zväzok 8 S. 0100



Nariadenie Komisie (EHS) č. 3411/91 z 21. novembra 1991, ktorým sa mení a dopĺňa nariadenie (EHS) č. 964/91 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1991 o tarifnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (EHS) č. 2242/91 [2], a najmä na jeho článok 9, keďže nariadenie Komisie (EHS) č. 964/91 [3], naposledy zmenené a doplnené nariadením (EHS) č. 2293/91 [4], ktorým sa okrem iného určité huby zaradili do kódu KN 20031010, sa v tomto ohľade použije od 1. novembra 1991; keďže sa javí ako vhodné, aby tento dátum, ktorý už raz bol posunutý, bol z dôvodu spoločnej obchodnej politiky znovu posunutý; keďže je preto potrebné zmeniť a doplniť nariadenie (EHS) č. 964/91; keďže opatrenia ustanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Týmto sa dátum 1. novembra 1991 uvedený v článku 2 odsek 2 nariadenia (EHS) č. 964/91 nahrádza dátumom 1. mája 1992. Článok 2 Toto nariadenie nadobudne účinnosť v 21. deň nasledujúci po jeho uverejnení v Úradnom vestníku Európskych spoločenstiev. Toto nariadenie sa uplatňuje od 1. novembra 1998. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. novembra 1991 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 204, 27.7.1991, s. 21. [3] Ú. v. ES L 100, 20.4.1991, s. 14. [4] Ú. v. ES L 209, 31.7.1991, s. 22. --------------------------------------------------
Úradný vestník L 331 , 03/12/1991 S. 0001 - 0001

Fínske špeciálne vydanie: Kapitola 4 Zväzok 4 S. 0019

Švédske špeciálne vydanie: Kapitola 4 Zväzok 4 S. 0019



Nariadenie Rady (EHS) č. 3499/91 z 28. novembra 1991 stanovujúce rámec spoločenstva pre štúdie a pilotné projekty, ktoré sa týkajú ochrany a riadenia rybárskych zdrojov v Stredozemnom mori RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenia Rady (EHS) č. 170/83 z 25. januára 1983 o založení systému spoločenstva na ochranu a riadenie rybárskych zdrojov [1], naposledy zmenené a doplnené Aktom o pristúpení Španielska a Portugalska, a najmä na jeho článok 11, so zreteľom na návrh Komisie, keďže podľa článku 2 nariadenia (EHS) č. 170/83 má Rada, vo svetle dostupných vedeckých odborných posudkov, formulovať opatrenia na ochranu, ktoré sú nevyhnutné na dosiahnutie cieľov stanovených v článku 1 uvedeného nariadenia; keďže uskutočnenie politiky ochrany a riadenia rybárskych zdrojov sa v oblasti Stredozemného mora stáva stále nevyhnutnejšie pre zachovanie zásob rýb a ich využitia predovšetkým v prospech obyvateľstva pri pobreží; keďže v počiatočnej fáze zavádzania spoločného systému by sa mali vykonať štúdie a pilotné projekty na identifikovanie oblastí, v ktorých opatrenia spoločenstva pravdepodobne zabezpečia riešenia na zvláštne a hlavne dôležité problémy; keďže v tejto súvislosti by Komisia mala s pomocou Stáleho výboru pre rybné hospodárstvo prijať podrobné pravidlá na uplatňovanie takýchto opatrení, PRIJALA TOTO NARIADENIE: Článok 1 Ako súčasť postupného uplatňovania spoločného systému pre riadenie a ochranu rybárskych zdrojov v Stredozemnom mori je možné poskytnúť finančný príspevok spoločenstva na štúdie a pilotné projekty pri dodržaní podmienok stanovených Komisiou. Článok 2 Štúdie a pilotné projekty uvedené v článku 1 zahŕňajú nasledujúce prioritné oblasti: - štruktúra tradičného rybárstva, - špecializovaný rozvoj rybárstva ako je lov a pestovanie húb, koralov, morských ježkov a morských rias, - kontrola rybárskych aktivít, - vytvorenie siete pre štatistické údaje, - koordinácia výskumu a využívanie vedeckých poznatkov. Článok 3 Komisia sa po konzultácii so Stálym výborom pre rybné hospodárstvo rozhodne o štúdiách a pilotných projektoch uvedených v článku 1. Článok 4 Toto nariadenie nadobudne účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. novembra 1991 Za Radu predseda J. Pronk [1] Ú. v. ES L 24, 27.1.1983, s. 1. --------------------------------------------------
Úradný vestník L 357 , 28/12/1991 S. 0010 - 0010

Fínske špeciálne vydanie: Kapitola 11 Zväzok 19 S. 0030

Švédske špeciálne vydanie: Kapitola 11 Zväzok 19 S. 0030



Nariadenie Rady (EHS) č. 3800/91 z 23. decembra 1991, ktorým sa mení a dopĺňa nariadenie (EHS) č. 3906/89 na rozšírenie hospodárskej pomoci pri zahrnutí ostatných krajín strednej a východnej Európy RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], keďže spoločenstvo a jeho členské štáty sa rozhodli pre zosúladené úsilie spolu s niektorými tretími krajinami pri implementácii opatrení na podporu procesu hospodárskych a sociálnych reforiem prebiehajúcich v Bulharsku, Československu, Maďarsku, Poľsku, Rumunsku a Juhoslávii; keďže pre tento účel stanovuje nariadenie (EHS) č. 3906/89 [3], naposledy zmenené a doplnené nariadením (EHS) č. 2698/90 [4], podmienky poskytnutia hospodárskej a humanitárnej pomoci; keďže zástupcovia Skupiny 24 krajín sa dohodli v septembri 1991 na rozšírení hospodárskej pomoci aj pre Albánsko, Estónsko, Litvu a Lotyšsko; keďže rozšírenie pôsobnosti nariadenia (EHS) č. 3906/89, zahrnutím týchto krajín, predpokladá primerané prostriedky implementácie prijatých záväzkov; keďže na dôvažok podmienky pre takéto rozšírenie v daných krajinách pretrvávajú; keďže zjednotenie Nemecka dovŕšené dňa 3. októbra 1990 znamená, že riadok "Nemecká demokratická republika" má byť vypustený z prílohy k nariadeniu (EHS) č. 3906/89 uvádzajúceho krajiny strednej a východnej Európy, na ktorých sa hospodárska pomoc vzťahuje, PRIJALA TOTO NARIADENIE: Článok 1 V prílohe k nariadeniu (EHS) č. 3906/89: 1. Nasledovné krajiny sa týmto vkladajú: "Albánsko, Estónsko, Litva a Lotyšsko"; 2. Nasledovný vstup sa týmto vypúšťa: "Nemecká demokratická republika". Článok 2 Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskych spoločenstiev. Uplatňuje sa s ohľadom na Albánsko, Estónsko, Litvu a Lotyšsko počnúc 1. januárom 1992. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 23. decembra 1991 Za Radu predseda Y. Van Rooy [1] Ú. v. ES C 313, 4. 12. 1991, s. 13. [2] Stanovisko doručené 13. decembra 1991 (ešte neuverejnené v úradnom vestníku) [3] Ú. v. ES L 375, 23. 12. 1989, s. 11. [4] Ú. v. ES L 257, 21. 9. 1990, s. 1. --------------------------------------------------
Úradný vestník L 363 , 31/12/1991 S. 0001 - 0001

Fínske špeciálne vydanie: Kapitola 4 Zväzok 4 S. 0027

Švédske špeciálne vydanie: Kapitola 4 Zväzok 4 S. 0027



Nariadenie Komisie (EHS) č. 3863/91 zo 16. decembra 1991, ktorým sa určuje minimálna trhová veľkosť krabov uplatňovaná v určitých pobrežných oblastiach Spojeného kráľovstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 104/76 z 19. januára 1976, ktoré stanovuje spoločné organizačné normy pre krevety (Crangon crangon), kraby (Cancer pagurus) a nórske homáre (Nephrops norvegicus) [1], naposledy zmeneného a doplneného nariadením (EHS) č. 3162/91 [2], najmä na jeho článok 7 ods. 4, keďže výnimky pre zaistenie miestneho alebo regionálneho zásobovania krabmi v niektorých pobrežných oblastiach Spojeného kráľovstva môžu byť stanovené výnimky z minimálnej veľkosti podľa článku 7 ods. 1 písm. b); keďže výnimky z minimálnej veľkosti uvedeného druhu musia byť rozdelené s ohľadom na rôzne výrobné podmienky v uvedených oblastiach; keďže opatrenia tohto nariadenia sú v súlade so stanoviskom Riadiaceho výboru pre produkty rybolovu, PRIJALA TOTO NARIADENIE: Článok 1 1. Minimálna tržná veľkosť krabov je 12,5 centimetrov v pobrežných oblastiach Škótska, Walesu od Cemaes Head až k najsevernejšiemu hraničnému bodu s Anglickom, Kentom, Essexom, severovýchodné Anglicko medzi južnou hranicou Humberside a severnou hranicou Northumberlandu a severozápadné Anglicko medzi západnou hranicou Cheshiru a Haverigg Pointu v Cumbrii pri 54° 11,3' severnej šírky. 2. V pobrežných oblastiach Lincolnshiru, Norfolku, Suffolku a rybárskych regiónoch v Cumbrii je táto minimálna veľkosť stanovená na 11,5 centimetrov. Článok 2 Nariadenie Komisie (EHS) č. 1048/86 [3] sa zrušuje. Článok 3 Toto nariadenie nadobúda účinnosť 1. januára 1992. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. decembra 1991 Za Komisiu Manuel Marín podpredseda [1] Ú. v. ES L 20, 28.1.1976, s. 35. [2] Ú. v. ES L 300, 31.10.1991, s. 1. [3] Ú. v. ES L 96, 11.4.1986, s. 14. --------------------------------------------------
Úradný vestník L 284 , 12/10/1991 S. 0026 - 0026

Fínske špeciálne vydanie: Kapitola 3 Zväzok 39 S. 0112

Švédske špeciálne vydanie: Kapitola 3 Zväzok 39 S. 0112



Nariadenie Komisie (EHS) č. 2988/91 z 11. októbra 1991, ktorým sa mení a dopĺňa nariadenie (EHS) č. 1538/91 zavádzajúce podrobné pravidlá vykonávania nariadenia (EHS) č. 1906/90 o určitých obchodných normách pre hydinové mäso KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1906/90 z 26. júna 1990 o určitých obchodných normách pre hydinové mäso [1], a najmä na jeho článok 9, keďže článok 8 nariadenia Komisie (EHS) č. 1538/91 [2] ustanovuje podrobné pravidlá voliteľnej klasifikácie mrazeného a hlboko zmrazeného hydinového mäsa podľa hmotnostných kategórií; keďže okamžité uplatňovanie týchto ustanovení sa ukázalo byť prekážkou pri dovozoch hydinového mäsa z tretích krajín zabaleného pred nadobudnutím účinnosti uvedeného nariadenia; keďže uplatňovanie jeho článku 8 by sa preto malo posunúť na 1. marec 1992; keďže Riadiaci výbor pre hydinové mäso a vajcia nepredložil stanovisko v lehote stanovenej predsedom, PRIJALA TOTO NARIADENIE: Článok 1 Článok 15 nariadenia (EHS) č. 1538/91 sa týmto nahrádza takto: "Článok 15 Toto nariadenie nadobúda účinnosť 20. júna 1991. Bude sa uplatňovať od 1. júla 1991. Článok 8 sa bude uplatňovať od 1. marca 1992 v prípade dovozov z tretích krajín. Do 31. decembra 1991 môžu však prevádzkovatelia baliť výrobky, na ktoré sa vzťahuje toto nariadenie, do obalových materiálov, na ktorých sú uvedené údaje ustanovené v legislatíve spoločenstva alebo vo vnútroštátnej legislatíve platnej pred nadobudnutím účinnosti tohto nariadenia. Tieto výrobky sa potom môžu uvádzať na trh až do 31. decembra 1992." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 11. októbra 1991 Za Komisiu Ray Mac Sharry člen Komisie [1] Ú. v. ES L 173, 6.7.1990, s. 1. [2] Ú. v. ES L 143, 7.6.1991, s. 11. --------------------------------------------------
Úradný vestník L 356 , 24/12/1991 S. 0045 - 0045

Fínske špeciálne vydanie: Kapitola 3 Zväzok 39 S. 0247

Švédske špeciálne vydanie: Kapitola 3 Zväzok 39 S. 0247



Nariadenie Komisie (EHS) č. 3777/91 z 18. decembra 1991, o otvorení predaja alkoholu vínneho pôvodu, zo zásob intervenčných agentúr, vyhlásené dlhodobou verejnou súťažou na použitie v rámci spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 822/87 zo 16. marca 1987 o spoločnej organizácii trhu s vínom [1], naposledy zmenené a doplnené nariadením (EHS) č. 1734/91 [2], so zreteľom na nariadenie Rady (EHS) č. 3877/88 z 12. decembra 1988, ktoré stanovuje všeobecné pravidlá o uvedení alkoholu, získaného destilačnými operáciami uvedených v článkoch 35, 36 a 39 nariadenia (EHS) č. 822/87, na trh a držaného intervenčnými agentúrami [3], najmä na jeho článok 1, keďže nariadenie Komisie (EHS) č. 1780/89 [4], naposledy zmenené a doplnené nariadením (EHS) č. 3776/91 [5], stanovuje podrobné pravidlá na uvedenie alkoholu, získaného destilačnými operáciami uvedených v článku 35, 36 a 39 nariadenia (EHS) č. 822/87, na trh a držaného intervenčnými agentúrami; keďže pravidlá dlhodobej verejnej súťaže boli zmenené a doplnené nariadením (EHS) č. 3776/91; keďže, kvôli nákladom uskladnenia alkoholu, je potrebné dlhodobou verejnou súťažou otvoriť nový predaj alkoholu vínneho pôvodu na nové priemyselné využitie; keďže opatrenia stanovené v tomto nariadení sú v súlade so stanoviskom s Riadiacim výborom pre víno, PRIJALA TOTO NARIADENIE: Článok 1 1. Uskutoční sa predaj 100 % vol alkoholu v rámci dlhodobej verejnej súťaže, získaného destilačnými operáciami, uvedených v článkoch 35, 36 a 39 nariadenia (EHS) č. 822/87 a držaného španielskymi, francúzskymi, talianskymi a gréckymi intervenčnými agentúrami. 2. Množstvo alkoholu určeného pre túto verejnú súťaž nesmie prekročiť 400000 hektolitrov na rok. 3. Alkohol ponúknutý na predaj sa použije v rámci spoločenstva v súlade s článkom 2 nariadenia (EHS) č. 1780/89. Článok 2 Predaj sa uskutoční v súlade s nariadením (EHS) č. 1780/89, najmä na jeho články 2 až 9 a 29 až 38. Článok 3 Toto nariadenie nadobudne účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. decembra 1991 Za Komisiu Ray Mac Sharry člen Komisie [1] Ú. v. ES L 84, 27.3.1987, s. 1. [2] Ú. v. ES L 163, 26.6.1991, s. 6. [3] Ú. v. ES L 346, 15.12.1988, s. 7. [4] Ú. v. ES L 178, 24.6.1989, s. 1. [5] Ú. v. ES L 356, 24.12.1991, s. 43. --------------------------------------------------
Úradný vestník L 160 , 25/06/1991 S. 0005 - 0005

Fínske špeciálne vydanie: Kapitola 3 Zväzok 38 S. 0025

Švédske špeciálne vydanie: Kapitola 3 Zväzok 38 S. 0025



Nariadenie Komisie (EHS) č. 1781/91 z 19. júna 1991, ktorým sa mení a dopĺňa nariadenie (EHS) č. 1014/90 ustanovujúcepodrobné vykonávacie pravidlá na definovanie, opis a uvádzanie liehovín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1576/89 z 29. mája 1989 ustanovujúcevšeobecné pravidlá na definovanie, opis a uvádzanie liehovín [1] a najmä na jeho článok 6 (3), keďže nariadenie Komisie (EHS) č. 1014/90 [2] ustanovilo prvotné podrobné pravidlá; keďže tieto sa musia doplniť; keďže v záujme toho, aby sa zohľadnili dlhodobo zavedené praktiky existujúce od nadobudnutia platnosti nariadenia (EHS) č. 1576/89, malo by sa povoliť, aby sa určité zložené názvy likérovmohli zachovať, aj keď alkohol nie je získavaný alebo nie je získavaný len z uvádzanej (označenej) liehoviny; keďže je dôležité, aby sa bližšie určili podmienky pre opisovanie takých likérov, aby sa zabránilo zámene s liehovinami definovanými v článku 1 (4) nariadenia (EHS) č. 1576/89; keďže opatrenia ustanovené v tomto nariadení sú v súlade so stanoviskom výkonného Výboru pre liehoviny, PRIJALA TOTO NARIADENIE: Článok 1 Do nariadenia (EHS) č. 1014/90 sa vloží tento článok 7b: "Článok 7b 1. Podľa článku 6 (1) druhá zarážka nariadenia (EHS) č. 1576/89 sa zakazuje používanie generického názvu v zloženom názve pri prezentácii liehoviny, pokiaľ alkohol v takom nápoji nepochádza výlučne z uvedenej liehoviny. 2. Avšak v súlade so situáciou v čase nadobudnutia platnosti tohto nariadenia sa pri predvádzaní likérov vyrobených v spoločenstve môžu používať len nasledujúce zložené názvy: slivkové brandy, pomarančové brandy, marhuľové brandy, čerešňové brandy, solbaerrom, nazývaný aj rum z čiernych ríbezlí. 3. Pokiaľ ide o označovanie a prezentáciu likérov uvedených v odseku 2, tento zložený názov musí byť v označení v jednom riadku napísaný jedným typom písma a farby a slovo "brandy" musí byť napísané v bezprostrednej blízkosti nie menšími písmenami ako je tento typ písma. Ak alkohol nepochádza z uvedenej liehoviny, jeho pôvod sa musí uvádzať v označení v tom istom zornom poli ako zložené slovo a slovo "likér" pri uvedení druhu poľnohospodárskeho liehu alebo slovami "poľnohospodársky lieh", pred ktorými musia byť v každom prípade slová "vyrobené z" alebo "vyrobené s použitím"." Článok 2 Toto nariadenie nadobúda účinnosť na tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. júna 1991 Za Komisiu Ray Mac Sharry člen Komisie [1] Ú. v. ES L 160, 12.6.1989, s. 1. [2] Ú. v. ES L 105, 25.4.1990, s. 9. --------------------------------------------------
Úradný vestník L 144 , 08/06/1991 S. 0040 - 0040

Fínske špeciálne vydanie: Kapitola 3 Zväzok 37 S. 0235

Švédske špeciálne vydanie: Kapitola 3 Zväzok 37 S. 0235



Nariadenie Komisie (ES) č. 1559/91 zo 7. júna 1991, ktorým sa mení a dopĺňa nariadenie (EHS) č. 2077/85 o podrobných pravidlách pre uplatňovanie systému podpory výroby konzervovaného ananásu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 525/77 zo 14. marca 1977, ktorým sa zavádza systém podpory produkcie konzervovaného ananásu [1], naposledy zmeneného a doplneného nariadením (EHS) č. 1699/85 [2], najmä na jeho článok 8, keďže nariadenie Komisie (EHS) č. 2077/85 [3], naposledy zmenené a doplnené nariadením (EHS) č. 344/86 [4] rozširuje uplatňovanie určitých noriem, ktoré sa vzťahujú na podporu výroby spracovaného ovocia a zeleniny na konzervovaný ananás; keďže odporúčania uvedené v nariadení by sa mali aktualizovať v súlade s prijatým nariadením Komisie (EHS) č. 1558/91 [5] a zmenou a doplnkom kombinovanej nomenklatúry uvedenej v prílohe I nariadenia Rady (EHS) č. 2658/87 [6], naposledy zmenenom a doplnenom nariadením Komisie (EHS) č. 2472/90 [7]; keďže nariadenie (EHS) č. 1558/91 ustanovuje podrobné pravidlá pre uplatňovanie systému podpory výroby pre výrobky zo spracovaného ovocia a spracovanej zeleniny; keďže tieto opatrenia platia aj pre konzervovaný ananás; keďže opatrenia ustanovené týmto nariadením sú v súlade so stanoviskom Riadiaceho výboru pre výrobky spracované z ovocia a zeleniny, PRIJALA TOTO NARIADENIE: Článok 1 Článok 1 nariadenia (EHS) č. 2077/85 sa nahrádza takto: "Článok 1 1. Na účely systému podpory výroby poskytovanej v súlade s nariadením (EHS) č. 525/77 "konzervovaný ananás" znamená ananás alebo kusy ananásu, bez šupy alebo jadra, podstúpený tepelnému spracovaniu, zabalený v hermeticky uzavretej konzerve obsahujúcej tekutinu alebo cukrový sirup, pričom celkové množstvo cukru po homogenizácii nie je menej ako 14 % a zahrnutý v KN kódoch 20082051, 20082059, 20082071 a 20082079. 2. Bez dosahu na opatrenia ustanovené v nižšie uvedených článkoch sa článkami 2, 3, 6, 7, 9, 10, 11, 12 ods. 1 a článkami 14 až 17 nariadenia Komisie (EHS) č. 1558/91 [8] uplatňuje finančná podpora pre výrobu konzervovaného ananásu." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. júna 1991 Za Komisiu Ray Mac Sharry člen Komisie [1] Ú. v. ES L 73, 21.3.1977, s. 46. [2] Ú. v. ES L 163, 22.6.1985, s. 12. [3] Ú. v. ES L 196, 26.7.1985, s. 28. [4] Ú. v. ES L 41, 18.2.1986, s. 15. [5] Ú. v. ES L 144, 8.6.1991, s. 31. [6] Ú. v. ES L 256, 7.9.1987, s. 1. [7] Ú. v. ES L 107, 27.4.1991, s. 10. [8] Ú. v. ES L 144, 8.6.1991, s. 31. --------------------------------------------------